Korak bliže znanju

**Studenac pokreće edukativni projekt financijskog opismenjavanja najmlađih**

*Djeca diljem Jadrana i u Zagrebu zahvaljujući 'Malim financijskim izazovima' na zabavan će način moći učiti o financijama i osvojiti prigodnu nagradu*

**Omiš, 14. veljače 2022.** **–** Studenac, jedan od vodećih maloprodajnih lanaca u Hrvatskoj, ujedno i lanac s najvećom mrežom prodavaonica, pokreće 'Male financijske izazove', zabavan edukativni projekt financijskog opismenjavanja djece. Oslanjajući se na 'I sitno i bitno', svoju komunikacijsku platformu predstavljenu potkraj prošle godine, [Studenac](https://www.studenac.hr/) kreativno-edukativnim materijalima i aktivnostima želi najmlađe poučiti financijskim osnovama te i na taj način pokazati kako je sitno uistinu bitno.

Cilj je projekta približiti djeci racionalno raspolaganje financijama te kod njih potaknuti stjecanje korisnih financijskih navika koje će im pomoći u svakoj životnoj fazi. Edukacija će se provoditi putem edukativnih članaka na [internetskoj stranici](https://www.studenac.hr/korak-blize-znanju) Studenca i u tjednim katalozima Studenca, u kojima će biti dostupne financijske kartice u obliku kupona sa zadacima i kreativnim nagradnim pitanjima. 'Mali financijski izazovi' dio su novog društveno odgovornog projekta Studenca ['Korak bliže znanju'](https://www.studenac.hr/korak-blize-znanju), koji posebnim tematskim projektima i inicijativama podržava i promovira ulaganje u znanje te ističe prednosti koje ono donosi. Vodeći se globalnim ciljevima održivog razvoja Ujedinjenih naroda, projektima 'Korak bliže prirodi' i 'Korak bliže zajednici' podržali smo već tri cilja. Novim projektom 'Korak bliže znanju' podržavamo četvrti cilj, osiguravanje uključivog i kvalitetnog obrazovanja te promoviranje mogućnosti cjeloživotnog učenja svih ljudi, svih životnih dobi.

„Studenac je kao društveno odgovorna kompanija odlučio pokrenuti i poseban projekt posvećen znanju i obrazovanju. Naime, vjerujemo kako je obrazovano društvo, koje njeguje ljubav prema znanju, spremno odgovoriti na lokalne i globalne izazove kojima smo izloženi. Prepoznavši potrebu za upoznavanjem djece s osnovama financija i povezavši to s našom komunikacijskom platformom 'I sitno i bitno' te globalnim ciljevima održivog razvoja koji promiču obrazovanje i cjeloživotno učenje osoba svih životnih dobi, kao prvi tematski projekt unutar 'Koraka bliže znanju' kreirali smo 'Male financijske izazove', koji će edukativno pratiti našu kampanju. Zahvaljujući projektu, i na ovaj način možemo pokazati da je Studenac trgovina-susjed koja se brine o obrazovanju najmlađih“, istaknula je **Nina Mimica, direktorica marketinga Studenca.**

Edukativni sadržaj projekta 'Mali financijski izazovi' kreiran je u suradnji s 'Tetkom', blogericom Sandrom Ferenčak, poznatom po financijskim savjetima koje redovito daje na svojim društvenim mrežama.

„Financijska pismenost temelj je osobnog odnosa s novcem, a to je dio cjeloživotnog učenja. Što prije počnemo, to će biti učinkovitije jer je obrazovanje ključ uspjeha u gotovo svim područjima života, pa tako i kada je novac u pitanju. Sretna sam što sudjelovanjem u kreiranju sadržaja za novi projekt Studenca svoje znanje mogu prenijeti najmlađima i motivirati ih da od najranije dobi uče o financijski odgovornom ponašanju“, naglasila je **Tetka, financijska blogerica.**

Prva financijska kartica bit će dostupna od 17. veljače u tjednom katalogu Studenca, a sljedeće dvije u katalozima koji izlaze 24. veljače i 3. ožujka. Najkreativniji odgovori i točna rješenja svih triju kartica koje sudionici dostave na adresu Studenca ulaze u izbor za prigodnu nagradu, a Studenac nagrađuje čak trideset 'malih financijaša'. Više informacija o projektu i sudjelovanju u nagradnom natječaju dostupno je na [mrežnoj stranici.](https://www.studenac.hr/korak-blize-znanju)

U sklopu projekta ['Korak bliže znanju'](https://www.studenac.hr/korak-blize-znanju) Studenac će četiri puta godišnje provoditi 'Male financijske izazove', kako bi približio financijsku pismenost djeci koja pohađaju osnovnu školu. Odgovorno poslovanje dio je dugoročne poslovne strategije Studenca, a i ovaj projekt nastavak je nastojanja Studenca da kao tvrtka pridonosi pozitivnim društvenim promjenama i svojoj zajednici.

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je svoje poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Rast tvrtke s vremenom je doveo do maloprodajnog lanca. Na sliku današnjeg Studenca, trgovine-susjeda koja pogodnostima za kupce dosljedno prati svjetske trendove, najviše je utjecala 2018. godina. Upravo tada počinje unapređenje i značajna transformacija cjelovitog poslovanja popraćena uspješnim akvizicijama i organskim rastom. Preuzimanjem Istarskih supermarketa i zadarskog Sonika 2019. lanac jača svoju poziciju i posluje duž cijele jadranske obale. Status dodatno utvrđuje 2021. preuzimanjem biogradskog lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, početkom 2022. Studenac preuzima i dubrovački lanac Pemo. Studenac trenutačno zapošljava više od 4000 djelatnika, ima gotovo 750 prodavaonica te je glavni maloprodajni lanac na jadranskoj obali i među vodećima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).